钦定古今图书集成/明伦汇编/氏族典/第026卷 > 《王应麟姓氏急就篇》 > 洪纤若
## 钦定古今图书集成/明伦汇编/氏族典/第026卷 > 《王应麟姓氏急就篇》 > 洪纤若

按《同安县志》：“纤若，字时育，万历甲辰进士，筮仕提刑，
谳狱详慎，累陞司宪。两粤有巨盗，寇害闽、浙、江、淮间，
纤若擒之，诸路悉平。及权珰窃柄，有议建魏祠者，纤
若力排不许，遂拂袖归。”

===洪云蒸===按《攸县志》：“云蒸，字化卿，中万历庚戌进士，累官岭东
道按察司。崇祯三年，海寇李芝奇犯广东内洋，云蒸
筑铳台铳城，败贼于南头寨、虎头门。四年，粤寇锺陵
秀、陈万围永安，云蒸遣郑芝龙败之于鱼筌。六年，粤
寇张文斌等凭险四掠，云蒸复诱擒之。七年，海寇刘
香大举围海丰，云蒸檄闽将郑芝龙进剿，香令红夷”
国人杀之，沈尸海上。上震悼褒嘉，下部议赠。